இயக்குனர் சுசீந்தரன், சாதாரணக் கதையை கையில் எடுத்துக்கொண்டு அதைத் தனது திரைக்கதை மூலம் அசாதாரணமாக மாற்றுவது இவருக்குக் கைவந்த கலை. கோலிவுட்டின் பெரும்பாலான இயக்குனர்கள் கதை என்றவுடனே 5 பாட்டு, 6 காமெடி சீன், 4 ஃபைட் சீன், ஹீரோயினுடன் காதல், ஹீரோவின் பன்ச் டயலாக், இடையில் பிரச்சனை பண்ணும் வில்லன் என ஃபார்முலாவாகக் கதை யோசித்து, அதற்கு மொக்கையான திரைக்கதை எழுதி நோகடித்து படம் எடுத்தால், இவர் வந்த புதுதிலேயே ஒரு எழுத்தாளருடன் கைகோர்த்து கதை, வசனங்களை எழுதிப் புதுமை படைத்தார். முதல் படம் "வெண்ணிலா கபடி குழு" - கபடியை மையமாக வைத்து வந்து வெற்றி பெற்ற படம். வசனம் எழுத்தாளர் பாஸ்கர் சக்தி.